text: Flugt-fange laver ravage i villa-kvarter
  12 maj 2016 kl. 04.48
  En 19-årig mand, der er flygtet fra indlæggelse på Det Psykiatriske Hospital Spangsbjerg i Esbjerg har i de tidlige morgentimer torsdag begået en stribe indbrud under sin flugt.
  Den 19-årige mand blev indlagt på Spangsbjerg i Esbjerg natten til torsdag, da han under ophold i Kolding Arrest havde spist glasskår fra et glas han havde knust. Manden, der er asylansøger fra Libyen, var anbragt i arresten, da politiet havde anholdt ham for en række ryverier.
  - I nat vurderede en læge, at den 19-årige var selvmordstruet, hvorfor han blev overført til Spangsbjerg. det skete kl. 02,39 - og kl. 04,03 tog han i flugten i hvidt hospitalstøj, siger vagtchef Ole Aamann hos Syd- og Sønderjyllands Politi til TV SYD.
  I timerne efter flugten er der anmeldt flere forsøg indbrud i de nærligende boligområder - bl.a. Norddalsparken og Parkvej, hvor den flygtede er set.
  Senest er det lykkedes den 19-årige at få fat på noget andet tøj, så han nu er klædt i en sort kedeldragt  og en grå trøje med orange skrift udenover kedeldragten.
  Nye oplysninger om flugtfangen, han kan have iført sig en grå trøje med orange skrift udenover kedeldragten.Sidst set kystparken #politidk
  
  Vi er stadig i hælene på  flugt-fangen i Esbjerg. Nu skiftet tøj til sort kedeldragt. Løber stadig i haver nord for Parkvej. #politidk
  
  Selvmordstruet fange flygtet fra psyk. afdeling i Esbjerg. Mand, 170 cm høj, spinkel, sort hår, brun hud, iført hvid hospitalstøj #politidk
  
  